stanford-oval/wikipedia huggingface dataset:
עלי מוסא דקדוק
הערות שוליים

1 2 3  מחזיק ב"תיק הגולן": מי הוא בכיר חיזבאללה שבנו חוסל בסוריה?, באתר מעריב אונליין, 9 בדצמבר 2023
1 2 3  עלי מוסא דקדוק (אבו חסין סאג’ד): דיוקנו של מפקד ההתארגנות הצבאית של חזבאללה ברמת הגולן ("תיק הגולן"), באתר מרכז המידע למודיעין ולטרור על שם אלוף מאיר עמית
↑  "U.S. Says Iran Helped Iraqis Kill Five G.I.'s". New York Times. 3 ביולי 2007. {{cite web}}:  (עזרה)
↑  יצחק בן-חורין, קצין מבצעים של חיזבאללה נלכד בעיראק, באתר ynet, 2 ביולי 2007
↑  עלי דקדוק הינו לבנוני, פעיל בכיר בחזבאללה, שהופעל בעיראק ע"י כוח קדס האיראני במשימות סיוע צבאי למליציות השיעיות., באתר מרכז המידע למודיעין ולטרור על שם אלוף מאיר עמית
↑  רועי קייס, החיסול בסוריה: בין ההרוגים, פעילים מלבנון וסורי שגויס מ"תיק הגולן", באתר כאן – תאגיד השידור הישראלי, 9 בדצמבר 2023
↑  דיווח: זה היעד לחיסול בדמשק, כ-10 נהרגו | שני קצינים נפצעו קשה - בחדרי חרדים, באתר www.bhol.co.il
↑  אחד ממחבלי חיזבאללה הראשונים: מה שלא ידעתם על הבכיר שחוסל, באתר מעריב אונליין, 12 בנובמבר 2024
↑  Nziv, דיווח: חוסל המפקד הכללי של כוחות חיזבאללה בסוריה, באתר Nziv.net, ‏2024-11-11
↑  Israel kills Hezbollah leader who planned elaborate attack on U.S. soldiers in Iraq, NBC (באנגלית)
אחמד בחר

אחמד מוחמד עטיה בחר (בערבית: أحمد محمد عطية بحر; 1949 – 17 בנובמבר 2023), שהיה ידוע גם בכינוי אבו אכרם, היה סגן יושב הראש הראשון של המועצה המחוקקת הפלסטינית, יושב ראש הפרלמנט של חמאס ברצועת עזה וחבר הלשכה המדינית של חמאס.
ביוגרפיה

בחר נולד בעזה, והיה פרופסור באוניברסיטה האסלאמית בעזה. בשל פעילותו במסגרת חמאס, נעצר בידי הביטחון המסכל בעת מבצע המעצרים הנרחב של אנשי חמאס בעזה ב-1996 ובאקט של השפלה, גולח זקנם של בחר ושל מחמוד א-זהאר בידי מוסא ערפאת בעת המעצר. מעשה זה, בין היתר, שימש הצדקה לרציחתו של ערפאת בספטמבר 2005.
בחר נבחר למועצה המחוקקת הפלסטינית מטעם חמאס בבחירות ב־2006. בעקבות הסכם מכה בין חמאס לפת"ח מונה בחר לסגנו של יושב ראש המועצה המחוקקת הפלסטינית עזיז דוויק ב-18 בינואר 2006. לאחר השתלטות חמאס על רצועת עזה הוא היה ליו"ר הפרלמנט הפלסטיני של חמאס ברצועת עזה.
באפריל 2007 נשא בחר ח'טבה (דרשה) בטלוויזיה בה התפלל לאללה שיהרוג את ”היהודים ותומכיהם... וגם את האמריקאים ותומכיהם... מבלי להשאיר אף אחד בחיים”.
ב-17 בנובמבר 2023, דווח כי הוא מת לאחר שמספר ימים קודם לכן נפצע בהפצצה של חיל האוויר הישראלי בעזה במלחמת חרבות ברזל.
ראו גם

סיכולים ממוקדים במלחמת חרבות ברזל
הערות שוליים

↑  Bahar to the world: Stand beside Palestinian rights, The Palestinian Information Center, March 17, 2007
↑  Bahar: Resistance will spare no effort to restore prisoners' freedom, The Palestinian Information Center, February 15, 2015
↑  "PLC: Egyptian ruling on Hamas declaration of war on Palestinian people". The Palestinian Information Center.
↑  שלומי אלדר, להכיר את חמאס, כתר, 2012, עמ' 82–83
↑  ערב האחדות: התחדשו קרבות בין חמאס לפתח בעזה, באתר הארץ, 14 במרץ 2007
↑  יו"ר הפרלמנט הפלסטיני: רק ממשלת החמאס חוקית, באתר ynet, 17 ביוני 2007
↑  בכיר ברש"פ קורא להרוג יהודים ואמריקאים, באתר ערוץ 7, 3 במאי 2007
↑  ג'וזף ס. ספורל (2020). "Parallels between Nazi and Islamist Anti-Semitism". Jewish Political Studies Review. 31 (1/2): 210–244. ISSN 0792-335X. JSTOR 26870795.
↑  עינב חלבי, דיווחים בעזה: חוסל בכיר חמאס שכיהן בעבר כסגן יו"ר הפרלמנט הפלסטיני, באתר ynet, 17 בנובמבר 2023
↑  חמאס מאשר: בכיר הארגון אחמד בחר נהרג בתקיפות של צה"ל, באתר וואלה, 18 בנובמבר 2023
| --- | --- |
בקרת זהויות :  NLI: 987007462400205171  VIAF: 308261788   WorldCat (עם VIAF): 308261788 
ערך זה הוא קצרמרבנושא אישים. אתם מוזמנים לתרום לוויקיפדיה ו.
שנים-עשר השליחים

ערך זה עוסק בשנים-עשר תלמידיו של ישו. אם התכוונתם למשמעויות אחרות, ראו .
.
שנים-עשר השליחים הם תלמידיו של ישו שנשלחו לאחר מותו להפיץ את תורתו ברחבי העולם. כל השליחים, למעט יוחנן בן זבדי, לא מתו מוות טבעי.
ההתייחסות אליהם כשליחים מתוארת בבשורה על-פי לוקס כך: ”ועם אור הבוקר קרא אליו את תלמידיו ובחר מהם שנים-עשר בכנותו אותם שליחים” (לוקס, ו', 13)
כמו כן קיימים אזכורים לעובדת היותם שליחים בבשורה על-פי מרקוס ובבשורה על-פי מתי.
על פי הבשורות, 12 השליחים הם אלו שנכחו בסעודה האחרונה בה ישו אמר לתלמידיו לאכול מהלחם שמסמל את בשרו שנבצע עבורם, ולשתות את היין המסמל את הברית החדשה בדמו, וזאת ביקש לעשות לזכרו.
שנים-עשר השליחים

פטרוס הקדוש, במקור שמעון בר-יונה, שכונה גם כֵּיפָא ("סלע", ומכאן שמו היווני פטרוס). דייג יליד בית צידא. היה יד ימינו של ישו, ולפי המסורת נשלח להטיף ברומא, שבה נצלב במהופך בשנת 64 לערך. במסורת הקתולית נחשב לאפיפיור הראשון.
אנדראס הקדוש, אחיו של פטרוס ודייג אף הוא. נשלח להטיף באסיה הקטנה ולאורך חופי הים השחור, ולפי המסורת היה הבישוף הראשון של ביזנטיון. נקרא גם "הקרוי ראשון", כי הוא היה תלמידו הראשון של ישו (יחד עם שמעון אחיו). נחשב לפטרון הקדוש של סקוטלנד ושל רוסיה. נצלב בפטרס שביוון.
יעקב בן-זַבדַי, "יעקב הגדול". לפי מסורות מאוחרות הטיף בספרד. הוצא להורג בפקודת אגריפס הראשון בשנת 44. עצמותיו הובאו לעיר סנטיאגו דה קומפוסטלה שבספרד. נחשב לפטרון הקדוש של ספרד.
יוחנן בן-זבדי.
פיליפוס הקדוש מבית צידא. הטיף לנצרות בסוריה, יוון, פריגיה ועוד. נצלב בשנת 80 בעיר היוונית הייראפוליס.
ברתולומאוס הקדוש, מקור השם בארמית "בר-תלמא" – בן של תלמי, נודע כמי שהביא את הנצרות לארמניה; נקרא גם נתנאל. בארמניה הוצא להורג בעקבות אמונתו – עורו הופשט מגופו והוא נצלב במהופך.
מתי לוי (מתאוס), בנו של חלפי (אלפאוס) ומוכס בכפר נחום. לפי המסורת כתב את הבשורה על-פי מתי, אך הדבר נשלל בקרב חוקרים מודרניים.
תומאס הקדוש, או בשמו היווני יהודה דידימוס. משמעות השם דידימוס היא תאומים בדומה לשם תומא או תאמא (מלשון תאומים בארמית); הטיף בסוריה ואף בהודו.
יעקב בן-חלפַי, הקרוי גם "יעקב הקטן". אחיו של מתי. המידע עליו בברית החדשה קלוש. יש החושבים כי הוא יעקב אחיו של ישו, אך כיום רוב החוקרים לא מאמינים בכך.
תדאוס הקדוש (תדאוס), היה אחד מבניו של יוסף ואחיו של ישו, הקרוי גם יהודה בן יעקב.
שמעון הקנאי.
יהודה איש קריות, שנודע בנצרות כמי שהסגיר את ישו. יהודה איש קריות זוכה מהאשמה בשנת 2006 על ידי הוותיקן.
לפי המסופר בספר מעשי השליחים, לאחר בגידתו של יהודה איש קריות וצליבתו של ישו, בחרו השליחים שליח חדש תחת יהודה – את השליח מתיאס (Matthias; אין לבלבלו עם מתי לוי המוזכר לעיל).
שליחים נוספים

פאולוס הקדוש הוא שליח נוסף של ישו, וזאת משום שלפי הברית החדשה הוא קיבל את הבשורה ישירות מישו (כפי שמתואר ב"מעשי השליחים"), ואכן פטרוס ויוחנן קיבלו את היותו "שליח לגויים". כן הוא מחשיב כשליחים את עוזריו השונים – סילא(אנ'), ברנבא, אנדרוניקוס ויוניה.
יעקב, אחי ישו (המכונה גם "יעקב הצדיק") לא נחשב לשליח לפי ספרי הבשורות, אך פאולוס מתייחס אליו כאל "שליח" ב"אל הגלטים", א', 19. יעקב אחי ישו מילא תפקיד חשוב בהנהגת הנוצרים ביהודה בשנותיה הראשונות של הכת, והכנסייה היוונית-אורתודוקסית מחשיבה אותו כאחד מ"שבעים השליחים".
מרים המגדלית נחשבת למובילה ולקרובה ביותר מבין תלמידיו של ישו. היא מוכנה כ"שליחת השליחים״ (בלטינית: apostolorum apostola), שכן היא נכחה בנקודות החשובות ביותר בסיפור הנוצרי – הצליבה, הקבורה והחיה של ישו, אשר התגלה אליה ראשונה. בבשורה על פי לוקס נכתב עליה, ״ישוע אהב אותה יותר מאשר כל התלמידים״. כמו כן, בבשורה האפוקריפית (שלא נכללה בקאנון) "הבשורה על פי פיליפוס" (אנ') היא מתוארת כ"חברתו" (ביוונית Koinonos) של ישו, משמע מלווה קרובה, כמו גם "ישוע אהב אותה יותר מאשר כל התלמידים ונהג לנשקה...״, כשנשיקה היא סימבוליקה להעברת ידע קדוש וייחודי.
הערות שוליים

↑  מרקוס ג 14
↑  מתי י 2
↑  לוקס כב 17-20
↑  נועה רז, הוותיקן "זיכה" את יהודה איש קריות, באתר ynet, 12 בינואר 2006
| השליחים |
| --- | --- | --- |
| 12 השליחים | פטרוס הקדוש • אנדראס הקדוש • יעקב בן זבדי • יוחנן בן זבדי • פיליפוס הקדוש • ברתולומאוס הקדוש •  מתי (לוי) • תומאס הקדוש • יעקב בן חלפי • תדיאוס הקדוש (מזוהה גם עם יהודה, אחי ישו) • שמעון הקנאי • יהודה איש קריות ומחליפו מתיאס הקדוש |  |
| שליחים נוספים | פאולוס • סילא • ברנבא • יעקב הצדיק |  |
| --- | --- |
בקרת זהויות :  BNE: XX525204  BnF: cb119524741 (data)  SUDOC: 027498298 
ישו ושנים עשר השליחים בציור הסעודה האחרונה מאת לאונרדו דה וינצ'י
תיקון עולם

ערך זה עוסק במונח הלכתי והגותי. אם התכוונתם למשמעות אחרת, ראו .
תיקון עולם הוא מושג ביהדות שמשמעותו הוא טיפוח ושיפור של אורחות החיים של האנושות; בעברית החדשה משמעותו שיפור, תמורה ואף מהפכה. תיקון העולם, שיש בו מרכיב של הבאת גאולה, הפך למושג במשנותיהם של הוגים ומהפכנים ברחבי העולם בעת החדשה.
תיקון עולם בעת העתיקה > במשנה

במשנה מוזכר המונח בקשר לשורה של תקנות שתוקנו על ידי נשיאי ישראל, הלל הזקן, וברובן על ידי נינו - רבן גמליאל הזקן.
המשנה הראשונה בפרק הרביעי במסכת גיטין מזכירה את המונח לעניין ביטול גט: מעיקר הדין, יכול אדם להתחרט בו לאחר שמינה שליח כדי לגרש את אשתו, והוא יכול למנות בית דין ולבטלו בפניהם. רבן גמליאל תיקן שלא יעשו כך, מפני תיקון העולם, שמא האשה לא תשמע מכך ותנשא. נחלקו רבי יוחנן וריש לקיש בפירוש המונח: לפי רבי יוחנן, ניתן למנות גם בית דין של שני אנשים, (שהוא פרסום קטן יותר), ולכן ייתכן שהאשה לא תשמע מכך, תנשא לאיש אחר, ובניה יהיו ממזרים. לפי ריש לקיש, יש למנות בית דין של שלושה אנשים כדי לבטל את הגט, ולפיכך סביר יותר שהאשה תשמע מהביטול ולא תנשא. הבעיה העיקרית הפוכה: האשה לא תוכל להנשא ותישאר עגונה עד שבעלה יואיל לשלוח לה גט אחר. כאשר אדם החליט לגרש את אשתו ואף עשה מעשה מיוחד לשם כך, תיקנו חז"ל שהגט יישאר בתוקף ולא יבטלו עוד. אם רוצים בני הזוג להנשא זה לזה, הם תמיד יוכלו להנשא זה לזה על ידי קידושין חדשים (אלא אם כן מדובר בכוהן האסור בגרושה).
תקנה אחרת היא, שאדם יכתוב את כל שמותיו, הידועים יותר ופחות, הן אותם שבהם הוא ידוע במקום מסוים זה והן במקום אחר. למרות שמעיקר הדין די בכך שהוא כותב את השם בו הוא ידוע במקום ובשעה שהוא כותב את הגט, הסיבה לתקנה היא כדי למנוע לעז על הגט מאנשים שלא יכירו אותו בשמו זה ויטענו שמדובר בגט מזויף או פסול.
תקנה נוספת היא בעניין גביית הכתובה. מעיקר הדין, אין היתומים חייבים להגבות את דמי הכתובה לאלמנת המת, אלא אם כן נשבעה שלא קיבלה מכתובתה מאום. מפחדה ומוראה של חומר השבועה, נמנעו מלהשביעה, ולכן תיקן רבן גמליאל שניתן גם להבטיח את העובדה שלא קיבלה מאום מכתובתה, באופן אחר; בכך שתידור ליתומים בהתאם למה שיקבעו היתומים. למשל: היתומים יכולים לתבוע ממנה, שתידור שאסור לה לאכול או לשתות שום מאכל שבעולם אם קיבלה סכום מכתובתה, ואם לא תידור כפי תביעתם, לא תקבל את דמי הכתובה.
למרות שההלכה נפסקת כשיטת רבי אלעזר שעדי מסירה כרתי - חלות השטר נוצרת על ידי העדים שרואים את מסירת השטר מהכותב למקבל הזכות (מכר, הלוואה או מתנה), תיקנו חז"ל שגם על השטר עצמו יחתמו העדים, כדי שיוכלו לברר את תוקף השטר.
פרוזבול: מעיקר הדין, אדם שמלווה לאדם אחר מעות, והגיעה שנת השמיטה, פטור הלווה מלשלם את דמי ההלוואה, שכן שנת השמיטה משמטת את החוב. מכיוון שכך, נגרם מצב בו אנשים נמנעו מלהלוות זה לזה, מחשש שתגיע שנת השמיטה ותשמט את כספם, ובכך עברו על איסור מהתורה ”הִשָּׁמֶר לְךָ פֶּן יִהְיֶה דָבָר עִם לְבָבְךָ בְלִיַּעַל לֵאמֹר קָרְבָה שְׁנַת הַשֶּׁבַע שְׁנַת הַשְּׁמִטָּה וְרָעָה עֵינְךָ בְּאָחִיךָ הָאֶבְיוֹן וְלֹא תִתֵּן לוֹ וְקָרָא עָלֶיךָ ה' וְהָיָה בְךָ חֵטְא”. מסיבה זו, הלל הזקן תיקן שניתן למסור את גביית ההלוואה לבית הדין, ובכך אין ציווי התורה ”לא יגוש” תקף על הלוואה כזו, שהרי בית הדין הם אלו שנוגשים ולא הוא.
תיקון עולם בעת העתיקה > בתפילה

בתפילת עלינו לשבח מוזכר המונח "תיקון עולם"; שם נאמר שהתיקון היא תוצאה של קבלת מלכות ה', על ידי כלל האנושות:
על כן נקוה לך ה' אלהינו/ לראות מהרה בתפארת עזך,
  להעביר גלולים מן הארץ/ והאלילים כרות יכרתון,
 לתקן עולם במלכות שדי/ וכל בני בשר יקראו בשמך,
 להפנות אליך כל רשעי ארץ
תיקון עולם בעת העתיקה > בהלכה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תיקון עולם בקבלה

בשפת הדימויים העשירה של הקבלה, מיוצגים העולם והאנושות על ידי "השכינה", שהיא ספירת המלכות. מצד שני, השכינה היא כביכול ההתגלמות הנקבית של האל בעולם. הקבלה מתארת את העולם כשהוא במצב של גלות, כפירוד בין "בני הזוג": האל והשכינה, ולעומת זאת תיקון העולם, הגאולה, הוא איחודם מחדש.
השלב הראשון בדרך לתיקון הוא הבנת הבעיה בדרך של הזדהות רגשית עם "צער השכינה". הזמן המיועד לכך (על פי הקבלה וכך גם נפסק להלכה) הוא בין חצות הלילה לעלות השחר, שבו נוהגים לערוך "תיקון חצות".
את תיקון העולם רואה הקבלה בכל מעשה טוב שנעשה בכוונה טובה, כמו לימוד תורה, גמילות חסדים, וכן בקיום כל אחת מתרי"ג המצוות. יהודים רבים נוהגים לומר לפני עשייתם של מספר מצוות, את הנוסח הקבלי של "לשם ייחוד", שבו מצהיר האדם על כך שהוא מקיים את המצווה "לשם ייחוד קודשא בריך הוא ושכינתיה" (לשם ייחוד הקדוש ברוך הוא ושכינתו).
ראו גם

גמילות חסדים
צדקה (יהדות)
תיקון המידות
לקריאה נוספת

אבי שגיא, תיקון עולם או המרתו במלכות שמים : עימות יהודי-נוצרי בעקבות ספרו של שטפן היים "אחשוורוש, היהודי הנודד", על התשובה ועל הגאולה, תשס"ח, עמ' 231–242
אבי שגיא, תיקון עולם: בין אידיאה אוטופית לתהליך : עיון ביקורתי, מועקה וגאולה, תשס"ג, עמ' 37–66
אבי שגיא, תיקון עולם כאידאה וכתהליך : עיון ביקורתי, דעות - נאמני תורה ועבודה, 9, תשס"א, עמ' 31–35
עדית זרטל, תיקון עולם : על אמנות ופוליטיקה בעבודותיו של דני קרוון, דני קרוון - רטרוספקטיבה, א (2007), עמ' 33–40
חנה ספראי, תיקון עולם בלקחי היסטוריה, ספר מיכאל - בין הזמן הזה לימים ההם, 2007, עמ' 215–229
שגית מור, "תיקון עולם" : למשמעותו הקדומה של המונח והשלכתו על דיני הגירושין בתקופת המשנה, מועד, טו, תשס"ה, עמ' 24–51
יוסקה אחיטוב, תיקון אדם ותיקון עולם במקורות ובתרבות הכללית, הציונות הדתית בראיה מחודשת, תשנ"ח, עמ' 236–246
מנחם לורברבוים, "תיקון עולם" על-פי הרמב"ם : עיון בתכליות ההלכה, תרביץ, סד, א תשנ"ה, עמ' 65–82
אברהם שפירא, תיקון עצמי ותיקון עולם באספקלריה של בובר, דעת, 27 תשנ"א, עמ' 61–71 1991
הערות שוליים

↑  תלמוד בבלי, מסכת גיטין, דף ל"ב, עמוד א'.
↑  תלמוד בבלי, מסכת גיטין, דף ל"ג, עמוד א'.
1 2 3  תלמוד בבלי, מסכת גיטין, דף ל"ד, עמוד ב'.
↑  ספר דברים, פרק ט"ו, פסוק ו'.
↑  תפילת עלינו לשבח, בויקיטקסט
שטר פרוזבול. הפרוזבול היא תקנה של הלל הזקן מפני תיקון העולם
מגזין אפוק

| --- | --- |

 תדירות:  מגזין חודשי
 פורמט:  מגזין
 בעלים:  עמותת אפוק מדיה ישראל ע"ר
 עורך ראשי:  איל לוינטר
 תאריכי הופעה:  2005–הווה (כ־20 שנה)
 שפה:  עברית
 מערכת:  ישראל
 מדינה:  ישראל
 http://www.epoch.org.il/
 
מגזין אפוק הוא ירחון ישראלי היוצא לאור בדפוס ובאינטרנט בעברית, העוסק בגאופוליטיקה, פסיכולוגיה, מדע, רפואה ותרבות. המגזין נוסד בשנת 2012 והוא בבעלות מלאה של עמותת "אפוק מדיה ישראל", שנוסדה בשנת 2007. המגזין הוא זכיין עצמאי של המגזין האמריקני הימני The Epoch Times וכמו זכיינו מקושר לקבוצה הדתית פאלון גונג ולמנהיגה לי הונג-ג'י.‏
המגזין

מגזין "אפוק" יוצא לאור בישראל כמגזין חודשי תחת הכותרת הלועזית "Epoch".
בית לתוכן Epoch

בנוסף להוצאה לאור של המגזין, אפוק גם מפיק אירועי תוכן, הכוללים אירועי הרצאות כגון Epoch9, Game Changer של אפוק טיימס, וערבי גאלה נוספים; לצד ימי עיון וסדנאות, תחת המותג "הארגז של אפוק" (בנושאים כגון Storytelling, אמנות השכנוע, חדשנות ויצירתיות ועוד).
היסטוריה

המותג The Epoch Times הוקם על ידי קבוצה של סינים-אמריקניים בשנת 2000, שהחלו להפיצו בשפה הסינית ברחבי ארצות הברית. בשנת 2003 החל לצאת בשפה האנגלית. בעברית יוצא העיתון באופן דו-שבועי החל מדצמבר 2005, במהדורה שבועית החל מאוגוסט 2008, ובמהדורה חודשית כמגזין החל מאוגוסט 2011. בישראל העמותה הישראלית אפוק מדיה ישראל ע"ר קיבלה זיכיון לשימוש במותג בישראל, ויוצא לאור, וכן נכתב ונערך בישראל בלבד; כמו כן הקו המערכתי והתוכני של המגזין נקבע בישראל.
ביקורת

בכתבה שפורסמה במגזין "דה מרקר" נמתחה ביקורת על העיתון על כך שהוא משרת אינטרסים של הימין הרדיקלי האמריקני ומקדם תאוריות קשר כגון QAnon, מידע כוזב על חיסונים נגד קורונה, Spygate (אנ'). בנוסף, נטען כי העיתון מזוהה פוליטית עם הימין השמרני ותומך ומקדם פוליטיקאים מהימין הרדיקלי, בעיקר בצרפת ובגרמניה. ואת נשיא ארצות הברית, דונלד טראמפ.
ראו גם

מהות החיים (ארגון)
הערות שוליים

↑  שאלות ותשובות, באתר מגזין אפוק
↑  לי הונג-ג'י, מאמר מאת מייסד הפאלון גונג, מר לי הונג-ג׳י: "איך נוצר המין האנושי", באתר מגזין אפוק, ‏2023-01-24
↑  לי הונג-ג'י, מאמר מאת מייסד הפאלון גונג, מר לי הונג-ג'י: מדוע להציל את כל החיים, באתר אפוק - מגזין מרחיב דעת, מעורר מחשבה, ‏2023-04-19
↑  אפוק מדיה ישראל, באתר "גיידסטאר ישראל"
↑  אישור בעלות
↑   נתי טוקר, מה עומד מאחורי המגזין הישראלי שנאבק בסין ומקדם את טראמפ - ומי מממן אותו, באתר TheMarker‏, 1 בנובמבר 2020
↑  רייצ'ל, נתי טוקר מדה-מרקר מראיין את מגזין אפוק – הראיון המלא, באתר אפוק - מגזין מרחיב דעת, מעורר מחשבה, ‏2020-11-01
| דגל ישראל שבועונים בישראל |
| --- | --- | --- |
| אקטואליה | מעריב סופהשבוע • זו הדרך • בראשית |  |
| בידור ופנאי | לאשה |  |
| המגזר החרדי | משפחה • בקהילה • שעה טובה • יום ליום • הדרך • העדה • כפר חב"ד • בית משיח • המחנה החרדי • החומה |  |
| התנועה הקיבוצית | הזמן הירוק • ידיעות הקיבוץ |  |
| המגזר הדתי-לאומי | בשבע • מקור ראשון (מוצש) • שביעי |  |
| ילדים ונוער | מעריב לנוער • מעריב לילדים • אותיות וילדים • זרקור |  |
| רשתות מקומונים | רשת שוקן • ידיעות תקשורת • קו עיתונות (דתי-חרדי) • השקמה |  |
| מקומונים | העיר • כל העיר (ירושלים ומודיעין) • Time Out תל אביב • כלבו – חיפה והצפון • ערב ערב באילת • השבוע באשדוד • צומת השרון • מלאבס – פתח תקווה |  |
| בערבית | כל אל-ערב • א-סנארה • אלמיתאק • אח'באר א-נקב • פנורמה • חדית' א-נאס |  |
| בשפות אחרות | נובוסטי נדלי (רוסית) • אוי קלט (הונגרית) |  |
| שבועונים מהעבר | הארץ שלנו • דבר השבוע • דבר לילדים • העולם הזה • הפועל הצעיר • להיטון • כולנו • משמר לילדים • עיתון מיוחד • פנים אל פנים • קונטרס • רימון  • שישי  • עולמו של דיסני • רייטינג • ראש אחד • במחנה • פנאי פלוס • צוהר |  |
| --- | --- |
בקרת זהויות :  NLI: 987007301264405171  VIAF: 124866938   WorldCat (עם VIAF): 124866938 
שער מגזין אפוק - מאי 2021 - גיליון 345
חוק וסדר כוונה פלילית: טורונטו

| --- | --- |

 מבוסס על:  חוק וסדר   חוק וסדר: כוונה פלילית
 סוגה:  דרמה משטרתית   פשע
 יוצרים:  דיק וולף (הגרסה האמריקאית)
 שחקנים:  אדן יאנג   קתלין מונרו   קיי .סי. קולינס   קארן רובינסון
 ארץ מקור:  קנדה קנדה
 שפות:  אנגלית
 מקום התרחשות:  טורונטו
 מספר עונות:  2 
 מספר פרקים:  12 (נכון ל־27 בפברואר 2025) 
 הפקה
 אורך פרק:  45 דקות
 שידור
 רשת שידור:  Citytv 
 רשת שידור בישראל:  Yes
 תקופת שידור מקורית:  22 בפברואר 2024 – הווה 
 קישורים חיצוניים
 אתר רשמי
 דף התוכנית ב-IMDb
 
חוק וסדר כוונה פלילית: טורונטו (באנגלית: Law & Order Toronto: Criminal Intent) היא סדרת דרמה קנדית משטרתית המבוססת על הסדרה האמריקאית "חוק וסדר: כוונה פלילית". הסדרה מתרחשת בטורונטו, אונטריו, קנדה. הסדרה עוקבת על סגנון "חוק וסדר" המקורי.
הסדרה עלתה לראשונה ב-22 בפברואר 2024, ב-Citytv, והפכה לדרמת הפריים-טיים מספר 1 של השנה עם 1.1 מיליון צפיות בפרק הראשון. לעונה הראשונה יש 10 פרקים. ביוני 2024, הסדרה חודשה לעונה שנייה ושלישית, כאשר העונה השנייה החלה לעלות בקנדה בפברואר 2025.
כיום, שתי העונות זמינות לצפייה בישראל ביס.
רקע

הסדרה עוקבת אחר קבוצה של בלשים מהיחידה המיוחדת לחקירות פליליות. הבלשים הללו חוקרים מקרי רצח ושחיתויות בפרופיל גבוה באזור טורונטו.
צוות השחקנים והדמויות > דמויות ראשית

אדן יאנג – הנרי גראף, בלש, השותף של פרנקי
קתלין מונרו – פרנקי בייטמן, בלשית, השותפה של הנרי
קיי .סי. קולינס – תיאו פורסטר, עורך דין
קארן רובינסון – ויויאן הולנס, מפקחת, המפקדת של בייטמן וגראף
צוות השחקנים והדמויות > דמויות משניות

ניקולה קוריה-דמוד – ד"ר לוסי דה סילבה
אראיה מנגה – מארק יוהנס
תמי איזבל – אליס ריילי, בלשית
סקירת הסדרה

| עונה | עונה | פרקים | פרקים | שודרה לראשונה (קנדה קנדה)> הפרק הראשון | שודרה לראשונה (קנדה קנדה)> הפרק האחרון |
| --- | --- | --- | --- | --- | --- |
|  | 1 | 10 | 10 | 22 בפברואר 2024 | 16 במאי 2024 |
|  | 2 | 10 | 10 | 20 בפברואר 2025 | — |
הפקה

ביוני 2023, הוכרז כי הסדרה תהיה סדרת בת ל"חוק וסדר: כוונה פלילית" ובעצם תצטרף לסדרות "חוק וסדר". בנוסף, באותו זמן פורסם שלסדרה יהיו 10 פרקים. הסדרה מופקת על ידי "Lark Productions" ו-"Cameron Pictures". הבמאים כוללים את הולי דייל שביימה את הפרקים ה-1, ה-3 וה-9, כמו גם דייוויד וולינגטון, פיטר סטבינגס, סודז סאתרלנד, רייצ'ל לייטרמן, וויניפרד ג'ונג, שרון לואיס ודייוויד סטרייטון.
הפרק "Crack Reporter" נוצר בהשראת שערוריית הקראק שאירעה בשנת 2013 וכללה את ראש עיריית טורונטו לשעבר רוב פורד.
הסדרה חודשה לעונה שנייה ושלישית ביוני 2024.
ראו גם

חוק וסדר: מדור מיוחד
חוק וסדר: משפט וצדק
חוק וסדר: פשע מאורגן
הערות שוליים

↑  Osobe Waberi, ‘So excited for this,’ Here’s a first look at Law & Order Toronto premiering next month, NOW., ‏3 בינואר 2024 (באנגלית)
↑  Mirza, Taimur; Sikander. "In Brief: Law & Order Toronto debut attracts 1.1 million viewers". Playback. נבדק ב-2024-03-15.
↑  Beaudette, Teghan (22 בפברואר 2024). "With Law & Order spinoff, Toronto finally gets its big break — as itself". CBC News. נבדק ב-22 בפברואר 2024. {{cite web}}:  (עזרה)
1 2  Nellie Andreeva (5 ביוני 2023). "'Law & Order: Criminal Intent' Gets Canadian Version As Vincent D'Onofrio Has Been Lobbying For US Revival". Deadline Hollywood. נבדק ב-5 ביוני 2023. {{cite web}}:  (עזרה)
↑  Greg David, "Casting announced for Law & Order Toronto: Criminal Intent coming to Citytv Spring 2024". TV, eh?, October 16, 2023.
↑  Dowling, Amber (16 באוקטובר 2023). "'Law & Order Toronto: Criminal Intent' Announces Cast on First Original International Franchise Adaptation (EXCLUSIVE)". Variety. נבדק ב-30 בינואר 2024. {{cite web}}:  (עזרה)
↑  Vardhan, Harsh (2024-04-18). "Law & Order Toronto: Criminal Intent Renewed For Season 2 at Citytv". The Cinemaholic (באנגלית אמריקאית). נבדק ב-2024-06-10.
אבו עלי מוסטפא

| --- | --- |

כרזה של החזית העממית לשחרור פלסטין; במרכז מופיע אבו עלי מוסטפא
 לידה:  1938 עראבה, פלשתינה (א"י)
 נהרג:  27 באוגוסט 2001  (בגיל 63 בערך) רמאללה, הרשות הפלסטינית
 שם לידה:  مصطفى علي العلي الزبري
 מדינה:  הרשות הפלסטינית הרשות הפלסטינית
 מקום קבורה:  אל-בירה
 מפלגה:   החזית העממית לשחרור פלסטין
 
 
מֻסְטַפַא עַלִי אלְ-עַלִי א-זַּבְּרִיּ (בערבית: ‏مصطفى علي العلي الزبريקובץ:En-us-Abu Ali Mustafa from Palestinian pronunciation (Voice of America).ogg‏Ⓘ‏; 1938 – 27 באוגוסט 2001), הידוע גם בכינוי אַבּוּ עַלִי מֻסְטַפַא (أبو علي مصطفى), היה מזכ"ל החזית העממית לשחרור פלסטין מיולי 2000 עד שנהרג בסיכול ממוקד על ידי ישראל ב-2001.‏ היה אחראי למעשי רצח ופיגועים רבים שבוצעו נגד אזרחים ישראלים.
ביוגרפיה

מוסטפא נולד בשנת 1938 בעראבה שבשומרון, בשטח המנדט הבריטי בארץ ישראל. הוריו היו חקלאים (בני מעמד הפלאחים). בשנת 1955 הצטרף לתנועת הלאומיים הערבים בראשות ג'ורג' חבש. שנתיים לאחר מכן נאסר על ידי השלטונות הירדניים בשל פעילותו הפוליטית, והשתחרר בשנת 1961. במהלך מלחמת ששת הימים עזב מוסטפא את יהודה ושומרון והתיישב בסוריה ובירדן למשך 32 השנים הבאות.
בשנת 1967 הקים אבו עלי מוסטפא, יחד עם ג'ורג' חבש ומחבלים אחרים יוצאי ארגון התנועה הלאומית הערבית, את החזית העממית לשחרור פלסטין. בנוסף להיותו אחד ממנהיגי החזית העממית וסגנו של ג'ורג' חבש, היה מוסטפא גם מנהיג בולט באש"ף ועמד בראש הוועד הפועל של אש"ף.
בספטמבר 1999 הורשה לחזור לגדה המערבית במסגרת עסקה שנחתמה בין נשיא הרשות הפלסטינית, יאסר ערפאת, לבין ראש ממשלת ישראל אהוד ברק. בשנת 2000 נבחר מוסטפא לכהן כמזכיר הכללי של החזית העממית במקום חבש, שפרש מתפקידו.
מוסטפא היה תקיף בעמדותיו כלפי ישראל ולא פעם התבטא בתמיכתו במאבק צבאי נגד ישראל. עמד מאחורי מעשי רצח ופיגועים רבים שבוצעו נגד אזרחים ישראלים, חלקם הגדול במהלך האינתיפאדה השנייה.
באוגוסט 2001, בעת ששהה במשרדו שברמאללה, נהרג מוסטפא בסיכול ממוקד באמצעות טילים של מסוק אפאצ'י של צה"ל. בהלווייתו השתתפו כ-50,000 איש. במקומו מונה אחמד סעדאת למזכ"ל החזית העממית לשחרור פלסטין. לאחר מותו נקראה הזרוע הצבאית של החזית העממית על שמו. כתגובה למותו, הורה סעדאת לחוליה בזרוע הצבאית להתנקש ברחבעם זאבי.
הערות שוליים

↑  עמירה הס והסוכנויות, אבו עלי מוסטפא - יד ימינו של ג'ורג' חבש, באתר הארץ, 27 באוגוסט 2001
↑  החזית העממית: כל הדרג הפוליטי הציוני - מטרה, באתר הארץ, 17 באוקטובר 2001
↑  עמוס הראל, 30 שנות מאסר לראש החזית העממית אחמד סעדאת, באתר הארץ, 26 בדצמבר 2008
| --- | --- |
בקרת זהויות :  NLI: 987009877688805171  GND: 1177987651  ISNI: 0000 0003 9246 4701  LCCN: no2013053732  NTA: 227269888  VIAF: 286460948   WorldCat (עם VIAF): 286460948
ראאד אל-עטאר

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1974 Yebna Neighborhood Camp 
 נהרג:  21 באוגוסט 2014 (בגיל 40 בערך) רפיח, רצועת עזה 
 מדינה:  הרשות הפלסטינית
 כינוי:  אבו אַיְמַן
 השתייכות:   חמאס
 תפקידים בשירות
 מפקד חטיבת רפיח
 פעולות ומבצעים
 מבצע עופרת יצוקה  מבצע צוק איתן 
 
ראאד אל-עטאר (בערבית: رائد العطار; 1974 – 21 באוגוסט 2014), אשר כונה "אבו אַיְמַן" (בערבית: ابو ايمن) היה מפקד בכיר בחמאס, וחבר המועצה הצבאית העליונה של הארגון. תפקידו היה מפקד חטיבת רפיח בגדודי עז א-דין אל-קסאם (הזרוע הצבאית).
התגורר בעיר עזה, ונהרג ברפיח על ידי צה"ל בתקיפה אווירית במהלך מבצע צוק איתן. אל-עטאר היה ממתכנני אירוע החטיפה של גלעד שליט בשנת 2006, וכן אחראי להחזקתו בשבי. כמו כן, שלח חוליות טרור מעזה לסיני על מנת שיירו רקטות מסיני לעבר אילת ועקבה.